Σάιμον Χέλμπεργκ

Ο Σάιμον Χέλμπεργκ (Simon Maxwell Helberg, 9 Δεκεμβρίου 1980) είναι Αμερικανός ηθοποιός, κωμικός και μουσικός.

Βιογραφία
Γεννήθηκε το 1980 στο Λος Άντζελες από εβραϊκή οικογένεια. Είναι απόφοιτος της δραματικής σχολής Tisch School Of The Arts της Νέας Υόρκης. Εκτός από την υποκριτική, ο Χέλμπεργκ έχει ασχοληθεί και με τη μουσική, καθώς έχει ολοκληρωμένες σπουδές στο πιάνο.

Είναι νυμφευμένος με την επίσης ηθοποιό Τζόσελιν Τόουν και έχουν αποκτήσει δύο παιδιά.

Καλλιτεχνική πορεία
Έγινε ευρέως γνωστός από την τηλεοπτική σειρά The Big Bang Theory, όπου υποδύεται τον επιστήμονα Χάουαρντ Γουόλοβιτς. Για τον ρόλο αυτό έχει κερδίσει το βραβείο Β' ανδρικού ρόλου σε κωμική σειρά από την Ένωση Αμερικανών Κριτικών. Επίσης, έχει παίξει σε κάποια επεισόδια της σειράς Joey και έχει δώσει τη φωνή του σε μεταγλωττίσεις.

Στον κινηματογράφο, συμμετείχε στις ταινίες Καληνύχτα, και Καλή Τύχη του Τζορτζ Κλούνεϊ και στην κωμωδία Ένας Σοβαρός Άνθρωπος των αδερφών Κοέν. To 2016 έπαιξε στην ταινία Florence: Φάλτσο σοπράνο και έλαβε υποψηφιότητα για Χρυσή Σφαίρα Β' ανδρικού ρόλου.

Φιλμογραφία

Παραπομπές

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Αμερικανοί πιανίστες
Αμερικανοεβραίοι
Αμερικανοί άνδρες ηθοποιοί φωνής
Αμερικανοί κωμικοί